钦定古今图书集成/明伦汇编/闺媛典/第080卷 > 亓甸妻王氏
## 钦定古今图书集成/明伦汇编/闺媛典/第080卷 > 亓甸妻王氏

按《济南府志》：“王氏，莱芜人。亓甸妻，王慎修女。甸贫甚，
氏纺绩以供𫗴粥。越二年，甸殁，一子在襁褓，未几又
殇。或劝之曰：‘守节有三：姑在则守，有子则守，有家业
则守。今无一焉，尚何恃’？氏不应。一日户不启，比邻排
户入视，则北面跪缢于中庭。旁列自制衣衾含殓之
具，时年二十二。”